《丙午上元西社观灯登城楼次日桥上看龙灯同孔治甫暨薛龙阜胡含素梁君旭来阳伯驭仲家弟希孔得同字》
明代·温纯

村社招邀少长同，正逢皎月满晴空。欲从雉堞游天外，如暏鳌山在禁中。

不夜城连南北合，长春花入绮罗丛。桥成灿烂龙争跃，鼓鬣双双戏彩虹。

作者简介：（1539—1607）陕西三原人，字景文，一字叔文，号一斋。嘉靖四十四年进士。授寿光知县，征迁户科给事中。累迁至左都御史。时矿税使四出，所至作恶多端。纯屡疏陈，不报。曾倡诸大臣伏阙泣请罢矿税。后以与首辅沈一贯不合，力请致仕。卒谥恭毅。有《温恭毅公集》。